**S T A N O V I S K O**

**hlavnej kontrolórky k záverečnému účtu Obce Hrabovka**

**za rok 2018**

V súlade s § 18 f. ods. 1. písm. c) zákona č.369/1990 Zb. o obecnom zriadení v znení neskorších predpisov predkladám odborné stanovisko k záverečnému účtu Obce Hrabovka za rok 2018

(ďalej len „záverečný účet“). Odborné stanovisko som spracovala na základe záverečného účtu Obce Hrabovka za rok 2018.

**1. VÝCHODISKÁ SPRACOVANIA ODBORNÉHO STANOVISKA ZÁVEREČNÉHO ÚČTU OBCE HRABOVKA**

*1.1. Súlad so všeobecne záväznými právnymi predpismi*

V zmysle §16 zákona č. 583/2004 Z.z. o rozpočtových pravidlách, územnej samosprávy, v znení neskorších predpisov sú údaje o rozpočtovom hospodárení po ukončení rozpočtového roka súhrne spracované do záverečného účtu obce.

*1.2. Dodržiavanie informačnej povinnosti*

Záverečný účet obce bol verejne sprístupnený na úradnej tabuli v zákonom stanovenej lehote, t.j najmenej 15 dní pred jeho schválením v súlade s § 9 ods.2 zákona č. 369/1990 Zb. o obecnom zriadení a §16 ods. 9 zákona č. 583/2004 Z.z o rozpočtových pravidlách územnej samosprávy.

**2. SPRACOVANIE ZÁVEREČNÉHO ÚČTU**

Obec Hrabovka postupovala podľa § 16 ods. 1 zákona o rozpočtových pravidlách územnej samosprávy a po skončení rozpočtového roka údaje o rozpočtovom hospodárení súhrne spracovala do záverečného účtu obce. V súlade s § 16 ods. 2 citovaného zákona finančne usporiadala svoje hospodárenie. Ďalej usporiadala finančné vzťahy k zriadeným alebo založeným právnickým osobám, fyzickým osobám – podnikateľom a právnickým osobám, ktorým poskytla finančné prostriedky svojho rozpočtu, k štátnemu rozpočtu. Predložený záverečný účet obsahuje povinné náležitosti podľa § 16 ods. 5 zákona o rozpočtových pravidlách územnej samosprávy: Záverečný účet obce je v súlade s § 10 ods.3 zákona č.583/2004 Z.z a obsahuje údaje:

1. Rozpočet obce na rok 2018
2. Rozbor plnenia príjmov za rok 2018
3. Rozbor čerpania výdavkov za rok 2018
4. Prebytok/schodok rozpočtového hospodárenia za rok 2018
5. Tvorba a použitie prostriedkov peňažných fondov (rezervného fondu) a sociálneho fondu
6. Bilancia aktív a pasív k 31.12.2018
7. Prehľad o stave a vývoji dlhu k 31.12.2018
8. Prehľad o poskytnutých dotáciách právnickým osobám a fyzickým osobám - podnikateľom podľa§ 7 ods. 4 zákona č.583/2004 Z.z.
9. Finančné usporiadanie finančných vzťahov voči:
10. zriadeným a založeným právnickým osobám
11. štátnemu rozpočtu

**3. údaje o plnení rozpočtu**

Finančné hospodárenie obce Hrabovka sa riadilo rozpočtom, ktorý bol schválený uznesením obecného zastupiteľstva dňa 12.12.2017 uznesením č. 51/2017. Rozpočet bol schválený ako

**P R E B Y T K O V Ý**  Schválený rozpočet bol zmenený päťkrát:

1. prvá zmena schválená dňa 31.03.2018 RO č. 1/2018 právomoc starostky obce
2. druhá zmena schválená dňa 26.06.2018 RO č. 2/2018 uznesením č. 13/2018
3. tretia zmena schválená dňa 21.08.2018 RO č. 3/2018 uznesením č. 23/2018
4. štvrtá zmena schválená dňa 09.10.2018 RO č. 4/2018 uznesením č. 28/2018
5. piata zmena schválená dňa 31.12.2018 RO č. 5/2018 konečné úpravy rozpočtu právomoc starostky obce

***Prehľad súhrnných údajov o rozpočte a jeho plnení v € a v percentách***





**4. REZERVNÝ FOND A SOCIÁLNY FOND**

Stav **rezervného fondu** bol k 1.1.2018 10 852,31 €. V roku 2018 bol prírastok 5 624,65 € z prebytku rozpočtu za uplynulý rozpočtový rok a finančných operácií. Úbytkami bolo havarijný stav – oprava vodovou v sume 10 410,70 €. Použitie RF bolo schválené dňa 21.08.2018 uznesením č. 23/2018. Končený zostatok k 31.12.2018 bol 6 066,26 €

**Sociálny fond** bol tvorený povinným prídelom 1,05 % z objemu skutočne vyplatených platov v bežnom roku. V tomto prípade boli prírastky do sociálneho fondu vo výške 310,14 €. Výška sociálneho fondu k 1.1.2018 bola 31,77 €. Obec má prijatý vnútorný predpis, ktorý upravuje čerpanie prostriedkov sociálneho fondu. V roku 2018 boli úbytky (závodné stravovanie, ostatné úbytky) vo výške 335,68 €. Konečný stav k 31.12.2018 bola výška sociálneho fondu 6,23 €

1. **BILANCIA AKTÍV A PASÍV**

Bilancia aktív a pasív odzrkadľuje stav majetku a majetkové vzťahy obce. Aktíva a pasíva v súvahe sa rovnajú. Oproti predchádzajúcemu roku 2017 klesla hodnota  neobežného majetku, obežného majetku a záväzkov , a zároveň stúpla hodnota vlastného imania. Uvádzam v skrátenom prehľade.

|  |  |  |
| --- | --- | --- |
| **Položka súvahy** | **stav k 1.1.2018** | **stav k 31.12.2018** |
| **Neobežný majetok** | 348 306,07 | 340 607,86 |
| **Obežný majetok** | 14 896,50 | 10 226,09 |
| **Časové rozlíšenie** | 144,95 | 106,16 |
| **Majetok spolu** | *363 347,52* | *350 940,11* |
|  |  |  |
| **Vlastné imanie** | 102 577,39 | 102 908,38 |
| **Záväzky** | 33 133,32 | 30 185,70 |
| **Časové rozlíšenie** | 227 636,81 | 217 846,03 |
| **Vlastné imanie a záväzky spolu** | *363 347,52* | *350 940,11* |

1. **Prehľad o stave a vývoji dlhu k 31.12.2018**

Celková výška záväzkov obce k 31.12.2018 bola **29 317,71** €.

Zákonom povolená výška dlhu je 60 % z bežných príjmov z predchádzajúceho roka (čiže za rok 2017), ktoré boli vo výške 120 274,77 € a 60 % je *72 164,86* €.

Aj druhá zákonná podmienka ročná splátka do výšky 25 % bežných príjmov za predchádzajúci rok 2017 bola splnená, nakoľko 25 % z bežných príjmov roka 2017 predstavuje sumu **30 068,69** €. Obec Hrabovka v rozpočtovom období roku 2018 uhradila z návratných zdrojov financovania splátky vo výške *1 129,00* €.

1. **Prehľad o poskytnutých dotáciách právnickým osobám a fyzickým osobám - podnikateľom podľa § 7 ods. 4 zákona č.583/2004 Z.z.**

Obec v roku 2018 neposkytla dotácie v súlade so VZN o dotáciách, právnickým osobám, fyzickým osobám - podnikateľom na podporu všeobecne prospešných služieb, na všeobecne prospešný alebo verejnoprospešný účel.

Obec Hrabovka k 31.12.2018 mala zo štátneho rozpočtu vyčerpané a zaúčtované dotácie na:

* voľby do orgánov samospráv
* rodinné prídavky
* prenesený výkon ŠS - referent stavebného úradu
* prenesený výkon ŠS - pozemné komunikácie
* prenesený výkon ŠS - životné prostredie
* REGOB

1. **ZÁVER**

Na základe vlastného zhodnotenia konštatujem, že záverečný účet je spracovaný v súlade s príslušnými právnymi normami a objektívne vyjadruje rozpočtové hospodárenie, ako aj stav majetku a záväzkov obce Hrabovka a preto odporúčam

**S C H V Á L I Ť**

**bez výhrad**

záverečný účet obce 2018, celoročné hospodárenie a schváliť použitie prebytku rozpočtu za rok 2018 vo výške **4 974,24 €** na tvorbu rezervného fondu

V Hrabovke 10.06.2019

............................................

Ing. Katarína Orságová